
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	13.08.2026.
	
	Nr. AMD-26-370-rs




	Par satiksmi Prūšu ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā SIA “Rīgas ūdens” un SIA “Rovlan Group” 11.06.2026. noslēgto līgumu Nr. 2026-3.5.3-BVD-76 par ūdensvada tīkla atjaunošanu ar sagraušanas metodi Rīgā, Prūšu ielā un SIA “Rovlan Group” 11.08.2026. iesniegumu Nr. 2026/08-11/1:

1. Noteikt, ka no 17.08.2026. līdz 30.09.2026. tiks ierobežota transportlīdzekļu satiksme Prūšu ielā, Rīgā, posmā no Latgales ielas līdz ēkai Prūšu ielā 2A, saskaņā ar satiksmes organizācijas shēmu (pielikumā).

3. Par darbu veikšanu ir atbildīgs SIA “Rovlan Group” būvdarbu vadītājs Kirils Papkovs (tālrunis 25444302; e-pasts: kirils.papkovs@rovlangroup.lv).

4. SIA “Rovlan Group” no 17.08.2026. līdz 30.09.2026. Prūšu ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. darbu izpildi objektā “Ūdensvada tīkla atjaunošana ar sagraušanas metodi Rīgā, Prūšu ielā” (līgums 2026-3.5.3-BVD-76);
3.6. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Transportlīdzekļu satiksmi Prūšu ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Prūšu ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors 
	V.Admidiņš




	Švarcbergs 67012709

